да се върне в експлоатация, в противен случай бутилката трябва да се изпрати на производителя, за да се подложи на обследване.
 4.1.4.2. Бутилки, претърпели пожар
 Бутилките, които са били изложени на действието на огън, се подлагат на нов контрол от организацията, упълномощена от производителя, или се бракуват и изтеглят от експлоатация.
 4.2. Максимални стойности на налягането
 Налягането в бутилката се ограничава до:
 а)
 налягане, което се стабилизира при стойност 20 MPa и стабилизирана температура 15 °C;
 б)
 26 MPa, непосредствено след пълненето, независимо от температурата.
 4.3. Максимален брой на циклите на пълнене
 Бутилките се конструират така, че да се пълнят при стабилизирано налягане 20 МРа (200 bar) и стабилизирана температура на газа 15 °С до 1 000 пъти годишно през целия им експлоатационен срок.
 4.4. Температурен диапазон
 4.4.1. Стабилизирана температура на газа
 Стабилизираната температура на газа в бутилките може да варира от – 40 °С до + 65 °С.
 4.4.2. Температури на бутилките
 Температурата на материалите, от които е изработена бутилката, може да варира от – 40 °С до + 82 °С.
 Допускат се температури по-високи от + 65 °С в ограничени зони или за кратко време, като при това температурата на газа в бутилката никога не надвишава + 65 °С, освен при условията, определени в точка 4.4.3 по-долу.
 4.4.3. Преходни температури
 Температурите на газа, развивани при пълненето и изпразването, могат да варират извън границите, определени в точка 4.4.1 по-горе.
 4.5. Състав на газа
 Към природния газ не трябва да се прибавят умишлено метанол и/или гликол. Бутилките трябва да са конструирани така, че да могат да се пълнят с природен газ, отговарящ на едно от следните три условия:
 а)
 SAE J1616
 б)
 сух газ
 В нормалния случай водните пари трябва да са не повече от 32 mg/m3 с температура на росата – 9 °С при налягане 20 МРа. Няма ограничения за компонентите на сухите газове, освен за:
 сероводород и други разтворими сулфиди: 23 mg/m3
 кислород: 1 об. %
 Съдържанието на водород трябва да се ограничи до 2 об. %, ако бутилките са изработени от стомана с гранична якост на опън, по-голяма от 950 МРа.
 в)
 влажен газ
 За всеки газ, чието съдържание на водни пари е по-голямо от посоченото в подточка б), в общия случай важат ограничения за следните компоненти;
 сероводород и други разтворими сулфиди: 23 mg/m3
 кислород: 1 об %
 въглероден диоксид: 4 об %
 водород: 0,1 об %
 Във влажните газове е необходимо да има минимум 1 mg компресорно масло на 1 kg газ, за да се осигури защитата на металните бутилки и обвивки.
 4.6. Външни повърхности
 Бутилките не са конструирани за непрекъснато подлагане на механични и химични натоварвания, например, изтичания от товар, транспортиран от превозното средство, или силно износване в резултат на пътните условия, и трябва да отговарят на признатите норми за монтиране. Независимо от това, външните повърхности на бутилките могат да бъдат изложени поради непредпазливост на въздействието на:
 а)
 вода, при спорадично потапяне или напръскване при движение по пътя;
 б)
 сол, ако превозното средство се движи в близост до океана или ако се използва сол като